Akoamarinina

Ny akoamarinina dia mineraly ao amin' ny vondrona silikata, zana-bondron' ny siklôsilikata, karazana berily, mangarahara, miloko manga tanora, na manga-maitso mankamin' ny maitso mavana, toa lokon-dranomasina, manakaiky ny tôpazy. Ny raikipohy simikany dia Be3Al2Si6O18. Azo ovaina amin' ny alalan' ny hafanana ny lokon' ny akoamarinina, ka ny tanjona amin' izany dia ny hanatsara ny endriny: ny akoamarinina manga, izay lafo dia lafo, indraindray dia azo avy amin' ny akoamarinina miloko manopy maitso amin' ny fanafanana azy amin' ny maripana 450 °C ao anaty lafaoro elektrika.vignette|AkoamarininaVatosoa fahita matetika ny akoamarinina, ka mahatonga azy io ho mora vidy kokoa, raha oharina amin' ny vatosoa hafa ao amin' ny fianakavian' ny berily. Amin' ny ankapobeny dia miankina amin' ny lanjany, ny lokony, ny fomba fitapahany ary ny hazavany ny sandan' io vato io. Ny akoamarinina maitso no sarobidy indrindra.
Mangarahara na tantera-pahazavana ny akoamarinina ary manana rafitra kristaly enin-dafy. Miforona indrindra ao amin' ny pegmatita granitika sy amin' ny lalam-bato misy rano mafana mivoaka avy any ambanin' ny tany ny akoamarinina, ary dingana lava be mety haharitra an-tapitrisa taona vao miforona ity vato ity.
vignette|346x346px|Faritra misy akoamarinina betsaka eto amin' izao tontolo izao.
Hita any amin' ny firenena maro ny akoamarinina, indrindra any Brezila, any Siberia, any Mianmara ary any Etazonia. Ny akoamarinina lehibe indrindra eran-tany dia vato maitso milanja 23 kg eo ho eo, hita tamin' ny taona 1946 tany amin' ny fanjakan' i Espírito Santo (any Brezila). Alaina amin' ny alalan' ny fitrandrahana an-kalamanjana ny akoamarinina, na izany aza dia azo atao ihany koa ny fitrandrahana ambanin' ny tany mba hidirana amin' ny tahirin' akoamarinina lehibe kokoa.

Matetika ity vato ity dia ampiasaina amin' ny fanamboarana firavaka sy haingon-trano ary noho ny toetrany. Vatosoa mateza ny akoamarinina, saingy tena mety ny hitahirizana azy irery mba hisorohana ny fahasimbany sy ny fisian' ny soritsoritra aminy.

 Jereo koa 

 Fitrandrahana harena an-kibon' ny tany eto Madagasikara